text: Kongeå-drabssagen er udskudt
  10 marts 2010 kl. 15.52
  Der falder alligevel ikke dom i drabssagen fra Kongeåen i dag.
  Under retsmødet blev der sået tvivl, om sagen kan køre som en tilståelsessag, da de to tiltalte, der erklærede sig skyldig i drab, kom med så mange afvigende forklaringer, at der muligvis skal indkaldes vidner, og at sagen derfor skal køre som en nævningesag. Derfor bad anklageren om at få sagen udskudt, skriver jv.dk.
  Anklagemyndigheden vil nu overveje, at det er nødvendigt med en nævningesag. I givet fald begynder sagen forfra. Ellers fortsætter den, hvor den slap i dag.
  De to tiltalte blev varetægtsfængslet i fire uger, og det accepterede de.
  